*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Μαΐου 1982

περί παροχής αδείας στα Κράτη μέλη να εγκρίνουν προσωρινά την εμπορία δασικού πολλαπλασιαστικού υλικού το οποίο δεν ανταποκρίνεται στις απαιτήσεις της οδηγίας 66/404/ΕΟΚ

(82/338/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 66/404/ΕΟΚ του Συμβουλίου της 14ης Ιουνίου 1966 περί της εμπορίας του δασικού πολλαπλασιαστικού υλικού (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 15 παράγραφος 1,

τις αιτήσεις που υπέβαλαν ορισμένα Κράτη μέλη,

Εκτιμώντας:

ότι, σε όλα τα Κράτη μέλη, η παραγωγή πολλαπλασιαστικού υλικού των ειδών που αναφέρονται στο παράρτημα είναι προς το παρόν ελλειμματική καί, ως εκ τούτου, ο εφοδιασμός τους σε πολλαπλασιαστικό υλικό, το οποίο να ανταποκρίνεται στις απαιτήσεις της οδηγίας 66/404/ΕΟΚ, είναι δυνατός·

ότι οι τρίτες χώρες δεν είναι σε θέση να παρέχουν επαρκείς ποσότητες πολλαπλασιαστικού υλικού των εν λόγω ειδών, το οποίο να παρουσιάζει τις ίδιες εγγυήσεις με το πολλαπλασιαστικό υλικό που παράγεται στην Κοινότητα και το οποίο ανταποκρίνεται στις διατάξεις της οδηγίας 66/404/ΕΟΚ·

ότι, ως εκ τούτου, θα πρέπει να χορηγηθεί άδεια στα Κράτη μέλη να εγκρίνουν, για περιορισμένο χρονικό διάστημα, την εμπορία πολλαπλασιαστικού υλικού των εν λόγω ειδών, το οποίο να υπόκειται σε μειωμένες απαιτήσεις·

ότι, για γενετικούς λόγους, το πολλαπλασιαστικό υλικό πρέπει να συλλέγεται στους τόπους καταγωγής, στη φυσική περιοχή των εν λόγω ειδών και θα πρέπει να παρέχονται όσο το δυνατόν αυστηρότερες εγγυήσεις για να εξασφαλίζεται η ταυτότης του υλικού αυτού·

ότι πρέπει να δοθεί άδεια σε καθένα από τα Κράτη μέλη, ώστε να δύναται να επιτρέπει στην επικράτειά του την εμπορία σπόρων προς σπορά που ανταποκρίνονται σε μειωμένες απαιτήσεις, καθώς και των φυτών που παράγονται από αυτούς, και των οποίων η εμπορία έχει εγκριθεί στα άλλα Κράτη μέλη, βάσει της παρούσας αποφάσεως·

ότι, κατ' αυτό τον τρόπο, το εν λόγω μέτρο θα επιτρέψει τις ενδοκοινοτικές συναλλαγές αυτών των πολλαπλασιαστικών υλικών και θα ικανοποιήσει καλύτερα τις ανάγκες των ενδιαφερομένων Κρατών μελών·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Παρέχεται η άδεια στα Κράτη μέλη να εγκρίνουν, στην επικράτειά τους, την εμπορία σπόρων προς σπορά που υπόκεινται σε μειωμένες απαιτήσεις, σύμφωνα με το παράρτημα και υπό τον όρο ότι θα παρέχεται η πιστοποίηση που αναφέρεται στο άρθρο 3 ως προς τον τόπο προελεύσεως και το υψόμετρο στο οποίο έχουν συλλεγεί οι εν λόγω σπόροι προς σπορά.

2. Παρέχεται, ομοίως, η άδεια στα Κράτη μέλη να εγκρίνουν στην επικράτειά τους την εμπορία σπόρων προς σπορά των οποίων η εμπορία έχει εγκριθεί σε άλλο Κράτος μέλος βάσει της παρούσας οδηγίας.

3. Επίσης, επιτρέπεται στα Κράτη μέλη να εγκρίνουν στην επικράτειά τους την εμπορία των φυτών που παράγονται υπό τους ανωτέρω αναφερομένους όρους.

Άρθρο 2

Με την προϋπόθεση ότι παρέχεται η πιστοποίηση που αναφέρεται στο άρθρο 3, ως προς τον τόπο προελεύσεως των σπόρων προς σπορά, επιτρέπεται στη Δανία να διαθέτει στο εμπόριο στην επικράτειά της φυτά που λαμβάνονται από σπόρους προς σπορά που αναφέρονται υπό α και β, και που υπόκεινται σε μειωμένες απαιτήσεις, εφόσον τηρούνται οι εξής απαιτήσεις:

α) Larix leptolepis (Sieb. & Zucc.) Gord.

(i) τα φυτά προέρχονται από τη Σουηδία,

(ii) ο αριθμός των φυτών δεν υπερβαίνει τις 50 000·

β) Quercus sessiliflora Sal.

(i) τα φυτά προέρχονται από τη Νορβηγία ή τη Σουηδία,

(ii) ο αριθμός των φυτών δεν υπερβαίνει τις 47 500 αν προέρχονται από τη Νορβηγία και τις 300 000 αν προέρχονται από τη Σουηδία.

Άρθρο 3

1. Θεωρείται δοθείσα η πιστοποίηση που αναφέρεται στο άρθρο 1 παράγραφος 1, και στο άρθρο 2, εφόσον πρόκειται για σπόρους προς σπορά της κατηγορίας «προσδιορισμένα πολλαπλασιαστικά υλικά » του συστήματος ΟΟΣΑ (Οργανισμός Οικονομικής Συνεργασίας και Αναπτύξεως) για τον έλεγχο των δασικών πολλαπλασιαστικών υλικών που προορίζονται για το διεθνές εμπόριο.

2. Γίνονται δεκτά άλλα επίσημα έγγραφα πιστοποιήσεως, εφόσον δεν χρησιμοποιείται, στον τόπο προελεύσεως, το σύστημα ΟΟΣΑ, της παραγράφου 1.

3. Όταν δεν είναι δυνατόν να χορηγηθούν επίσημα έγγραφα πιστοποιήσεως για το είδος Pinus strobus, τα Κράτη μέλη δύνανται να δέχονται άλλα, μη επίσημα έγγραφα.

Άρθρο 4

Οι άδειες που προβλέπονται στο άρθρο 1 παράγραφος 1 και στο άρθρο 2 λήγουν την 28η Φεβρουαρίου 1983, εφόσον αφορούν την πρώτη θέση σε εμπορία στην επικράτεια των Κρατών μελών. Οι άδειες που προβλέπονται στο άρθρο 1 παράγραφος 1, εφόσον δεν αφορούν την πρώτη θέση σε εμπορία, καθώς και οι άδειες που προβλέπονται στο άρθρο 1 παράγραφος 2, λήγουν την 31η Δεκεμβρίου 1985.

Άρθρο 5

Τα Κράτη μέλη ανακοινώνουν στην Επιτροπή, πριν από την 1η Απριλίου 1983, τις ποσότητες σπόρων προς σπορά ή, κατά περίπτωση, φυτών που υπόκεινται σε μειωμένες απαιτήσεις και οι οποίες ετέθησαν σε πρώτη εμπορία στην επικράτειά τους βάσει της παρούσας αποφάσεως. Η Επιτροπή πληροφορεί σχετικά τα υπόλοιπα Κράτη μέλη.

Άρθρο 6

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 7 Μαΐου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. 125 της 11. 7. 1966, σ. 2326/66.

ΕΠΕΞΗΓΗΣΗ

Τα Κράτη μέλη και οι χώρες προελεύσεως δηλώνονται κατά σειρά συντμήσεως που δηλώνει τα κράτη, σύμφωνα με το διεθνή κώδικα που χρησιμοποιείται για τα αυτοκίνητα.

1. Κράτη μέλη

1.2 // B // = Βασίλειο του Βελγίου // D // = Ομοσπονδιακή Δημοκρατία της Γερμανίας // DK // = Βασίλειο της Δανίας // F // = Γαλλική Δημοκρατία // GB // = Ηνωμένο Βασίλειο // GR // = Ελλάς // I // = Ιταλική Δημοκρατία // IRL // = Ιρλανδία // L // = Μεγάλο Δουκάτο του Λουξεμβούργου // NL // = Βασίλειο των Κάτω Χωρών

2. Χώρες προελεύσεως

1.2 // BG // = Βουλγαρία // CDN // = Καναδάς // CH // = Ελβετία // CS // = Τσεχοσλοβακία // DDR // = Λαϊκή Δημοκρατία της Γερμανίας // H // = Ουγγαρία // J // = Ιαπωνία // N // = Νορβηγία // PL // = Πολωνία // PL(Ca) // = Πολωνία (Καρπάθια) // R // = Ρουμανία // SU // = Σοβιετική Ένωση // SU(Li) // = Σοβιετική Ένωση (Λιθουανία) // USA // = Ηνωμένες Πολιτείες Αμερικής // YU // = Γιουγκοσλαβία